I 2005 arrangerte la ligaen en seriekamp til Mexico by, den første gang en seriekamp ble arrangert utenfor USA, og markedsførte kampen som Fútbol Americano. Den 28. oktober 2007 ble en seriekamp arrangert utenfor Nord-Amerika for første gang da Miami Dolphins møtte New York Giants i Wembley Stadium i London. Kampen var en økonomisk suksess med nesten 40 000 solgte billetter 90 minutter etter at billettene ble lagt ut, og med over 80 000 tilskuere i stadion. I 2008 møttes New Orleans Saints og San Diego Chargers i Wembley, og året etter var det New England Patriots og Tampa Bay Buccaneers som tok reisen. Fra 2008-sesongen valgte ligaen å bygge videre på eksisterende tilknytninger til Toronto ved å legge én av Buffalo Bills’ kamper hvert år til Rogers Centre i Toronto, markedsført som Bills Toronto Series.